tomron87/hebrew-wikipedia-sentences-corpus huggingface dataset:
כל שאר מכשירי האייפון, עד האייפון 8, משתמשים בחיישן מדור 2.
Touch ID מובנה בתוך כפתור הבית, שעשוי מאבן ספיר מלוטשת, ואינו נשרט בקלות (שריטה בכפתור תמנע מה-Touch ID לעבוד).
הכפתור מוקף בטבעת נירוסטה, כדי לאפשר את זיהוי אצבע המשתמש מבלי שילחץ על הכפתור.
על כפתורים שבהם משולבת הטכנולוגיה כבר אין איור של ריבוע מעוגל, והם לא קעורים.
החיישן משתמש במגע קיבולי כדי לזהות את טביעת האצבע של המשתמש.
החיישן הוא בעובי של 170 מיקרומטר (מיליונית המטר).
המשתמש יכול להניח את האצבע על החיישן כדי שהאצבע תיקרא.
החיישן מעביר זרם קטן באצבע כדי ליצור "מפת טביעת אצבע" של עור המשתמש.
ניתן לאחסן עד 5 טביעות אצבע במכשיר.
ניתן לעקוף את זיהוי ה-Touch ID באמצעות סיסמה שהוגדרה על ידי המשתמש.
"Torn Apart" (בעברית: קרוע) הוא שיר שהוקלט על ידי הראפר האמריקאי סנופ דוג, ביחד עם הזמרת-יוצרת הבריטית ריטה אורה, מתוך אלבומו, Reincarnated.
השיר יצא לאור ב-23 באפריל 2013, בסמוך לצאתו של האלבום.
עם יציאתו, נכנס השיר אל המקום ה-41 במצעד האורבני שבפלנדריה.
השיר נכתב על ידי סנופ דוג, ג'ון היל, אנג'לה האנטה, דיפלו, אריאל ראצ'שייד ודייוויד טיילור והופק על ידי מייג'ור לייזר, ג'ון היל וראצ'שייד.
כמו כן, שיתוף פעולה זה, הוא הראשון בין ריטה אורה לסנופ דוג.
השיר זכה לסיקור ב-92moose, ו-KRUF .
"Touch" (בעברית: "מגע") היא בלדה רכה שכתבו פמלה סוייר ופרנק וילסון, שאף הפיקו אותה כסינגל עבור שלישיית סופרימס שפעלה במסגרת חברת מוטאון, שהפיצה אותה כסינגל בשנת 1971.
שיר זה היה גם שיר הנושא של אלבום האולפן הארבעה עשר של הסופרימס.
שיר זה היה הראשון שבו מרי וילסון, חברת הסופרימס, הייתה הסולנית הראשית.
לקראת סוף השיר, גם לסינדי בירדסונג היה קטע סולו.
הסינגל, עם יציאתו, נכנס למצעד הפזמונים בילבורד הוט 100 ובשיאו דורג במקום ה-71 ובכך היה לשיר הראשון של הסופרימס לאחר עזיבתה של דיאנה רוס שלא הגיע לפחות למקום ה-40. כמו כן, סינגל זה היה האחרון בו וילסון שימש כמפיק.
שנתיים מאוחר יותר, חמישיית הג'קסונים הוציאו גרסת כיסוי לשיר, כצד B של הסינגל שלהם "Hallelujah Day", כמעט ללא שינויים במילים.
הסולן מייקל ג'קסון היה רק בן ארבע עשרה בזמן שהוא הקליט את השיר עבור האלבום Skywriter.
גם להקת The Originals, גם היא של מוטאון, הוציאה גרסת כיסוי משלה, באלבומה Communique משנת 1975.
שירה וקולות רקע: ג'ין טרל, מרי וילסון, סינדי בירדסונג
קולות נוספים: להקת The Blackberries
ליווי מוזיקלי: להקת The Funk Brothers
שירה: מייקל ג'קסון, ג'רמיין ג'קסון
קולות רקע: ג'קי ג'קסון, טיטו ג'קסון, מרלון ג'קסון
הוא סינגל שהוקלט על ידי הזמרת הבריטית סמנתה פוקס, מתוך אלבום הבכורה שלה, Touch Me.
השיר יצא לאור ב-10 במרץ 1986, על ידי חברת התקליטים ג'ייב רקורדס.
עם יציאתו נכנס השיר אל המקום השלישי במצעד הסינגלים הבריטי, והרביעי במצעד הבילבורד הוט 100.
השיר נכתב על ידי ג'ון אסטרופ, מארק שרייב ופיט ק.
האריס והופק על ידי ג'ון אסטרופ ופיט ק.
השיר הוא שיר בסגנון הדאנס-פופ, המשלב בתוכו גם את סגנון הרוק האלקטרוני.
שני סגנונות אלו מאפיינים שירים נוספים מתוך האלבום.
כמה עשורים לאחר צאתו, הועלה השיר לרשת הזרמת המדיה ספוטיפיי.
הווידאו קליפ המלא שיצא עבור השיר הועלה לראשונה ליוטיוב ב-18 באפריל 2016. הקליפ הועלה לערוץ היוטיוב הרשמי של סמנתה פוקס.
הקליפ מכיל בתוכו קטעים הלקוחים מתוך הופעות שונות של פוקס.
נכון ליולי 2021, מונה הצפיות של הקליפ עומד על למעלה מ-33 מיליון צפיות.
מקוםתאריםמכירותבריטניה (BPI)כסף250,000צרפת (SNEP)כסף200,000קנדה (Music Canada)זהב50,000
Touch Me (בעברית: גע בי) הוא אלבום האולפן הראשון של זמרת הפופ האמריקאית סמנתה פוקס.
האלבום יצא לאור ב-7 ביולי 1986, על ידי חברת התקליטים ג'ייב רקורדס.
מתוך האלבום יצא שיר הנושא "" שזכה להצלחה בינלאומית.
עם יציאתו נכנס האלבום אל המקום ה-24 במצעד הבילבורד 200.
"" - יצא לאור ב-10 במרץ 1986, כסינגל הראשון מתוך האלבום.
השיר יצא כשיר הנושא מתוך האלבום, וכסינגל הבכורה של פוקס.
השיר זכה להצלחה בינלאומית, תוך שהצליח לכבוש עשרות פסגות מצעדים.
"" - יצא לאור בשנת 1986, כסינגל השני מתוך האלבום.
השיר הצליח לשחזר את הצלחת הסינגל הקודם מתוך האלבום, תוך שכבש את פסגת מצעד השירים של שוודיה.
"Hold On Tight" - יצא לאור בשנת 1986, כסינגל השלישי מתוך האלבום.
השיר הצליח להגיע אל המקום ה-4 במצעד השירים שבפינלנד.
"I'm All You Need" - יצא לאור בשנת 1986, כסינגל הרביעי והאחרון מתוך האלבום.
השיר הצליח להגיע אל המקום ה-41 במצעד הסינגלים הבריטי, וה-67 במצעד השירים שבגרמניה.
מקוםתאריםמכירבריטניה (BPI)כסף60,000דנמרק (IFPI Denmark)כסף25,000נורווגיה (IFPI Norway)זהב25,000פינלנד (Musiikkituottajat)פלטינה55,870שוודיה (GLF)פלטינה100,000
Total Eclipse Anthology (בעברית: אנתולוגיה מוחלטת) הוא אלבום אוסף של הזמרת הוולשית בוני טיילר.
אלבום האוסף יצא לאור ב-1 בפברואר 2002. אלבום האוסף כולל בתוכו שני תקליטורים בהם נכללים מיטב להיטיה של טיילר.
שנתיים לאחר צאתו המקורית, נכנס אלבום האוסף אל המקום ה-36 במצעד האלבומים שבצרפת.
השירים שנמצאים באלבום האוסף לקוחים מעשרת אלבומיה הראשונים.
עם זאת, אף שיר מתוך האלבומים Free Spirit ו-All in One Voice, לא נכללו באלבום האוסף.
באלבום האוסף נכלל סינגל הבכורה של טיילר "My!
"Torn" הוא סינגל שהוקלט על ידי הזמרת-יוצרת האמריקאית אווה מקס.
השיר יצא לאור ב-19 באוגוסט 2019, כסינגל שלישי מתוך האלבום Heaven & Hell, על ידי חברת התקליטים אטלנטיק רקורדס.
בהודעה לעיתונות אמרה מקס כי השיר "בוחן את המאבק" בין אהבה לשנאה, אותם היא מכנה "שניים מהרגשות החזקים ביותר שאנו חווים במערכות יחסים."
מקס העלתה לערוץ היוטיוב שלה את האודיו המלא של השיר.
כמו כן, הקליפ עצמו מכיל קטעי אנימציה.
מקוםתאריםמכירותברזיל (Pro-Música Brasil)זהב20,000צרפת (SNEP)זהב100,000איטליה (FIMI)זהב35,0000פולין (ZPAV)פלטינה20,000*שווייץ (IFPI Switzerland)זהב10,000^ מכירות + הזרמת מדיה בלבד
Touch Down (בעברית: לִנְחוֹת) הוא סינגל שהוקלט על ידי הראפר האמריקאי סטילו ג'י, ביחד עם הראפרית הטרינידדית ניקי מינאז' והמוזיקאי וייבז קרטל.
השיר יצא לאור ב-10 במאי 2019, כסינגל שלא מתוך אלבום, על ידי חברות התקליטים 3ביט רקורדס ויאנג מאני.
במקור, יצא השיר ללא ניקי מינאז', אך ב-8 בדצמבר באותה השנה, הופץ השיר ביחד איתה.
השיר נכתב על ידי מקדרמוט, ניקי מינאז' ופאלמר והופק על ידי דה פנטיקס.
השיר לא הצליח להיכנס למצעדי הבילבורד השונים, אך זכה להצלחה ביוטיוב.
כלפי השיר הופנו ביקורות חיוביות, שליליות ומעורבות כאחד, מטעם אתרי מוזיקה ומגזינים שונים.
Tor2web היא תוכנה חופשית המאפשרת גישה לשירותים הנסתרים של Tor ללא צורך בדפדפן ייעודי.
התוכנה מבוססת קוד פתוח, נכתבה בשפת פייתון, ופותחה על ידי אהרון שוורץ (Aaron Swartz) ווירג'יל גריפית (Virgil Griffith) בשנת 2008.
שירותי Tor2web פועלים באמצעות שרתים המופעלים בהתנדבות על ידי קהילה פתוחה של אנשים וארגונים.
השימוש בתוכנה אינו אנונימי ולא מגן על המשתמשים חוץ מהעברת הנתונים באמצעות פרוטוקול HTTPS.
החל מגרסה 1.0, התוכנה ממומנת על ידי הקרן לטכנולוגיה פתוחה, ומתוחזקת על ידי מרכז הרמס לשקיפות וזכויות אדם דיגיטליות כחלק מפרויקט גלובליקס (GlobaLeaks).
Touch Your Woman (בעברית: גע באישה שלך) הוא אלבום הסולו התשיעי של הזמרת דולי פרטון אשר יצא לאור ב-6 במרץ 1972. שיר הנושא של האלבום היה מועמד לפרס גראמי.
האלבום יצא לאור מחדש ב-10 באוקטובר 2014 לחנויות הדיגיטליות, תוך שהועלה לרשתות הזרמות המדיה השונות.
ההקלטות התרחשו באולפני B בנאשוויל, טנסי ב-14 בדצמבר 1971. לאחר מכן התרחשו הקלטות נוספות ב-1 וב-12 בינואר.
השיר "Love Isn't Free" הוקלט כמה שנים קודם לכן במסגרת האלבום The Fairest of Them All.
את האלבום הוציאה פרטון באמצעות RCA ויקטור, דרכה יצאו אלבומים נוספים שלה.
האלבום הגיע בשיאו למקום ה-19 במצעד אלבומי הקאנטרי.
שיר הנושא של האלבום יצא לאור כסינגל הראשון והיחיד מתוכו בפברואר 1972 והגיע למקום השישי במצעד שירי הקאנטרי של בילבורד ולמקום ה-28 במצעד שירי הקאנטרי של קנדה.
מעבר לכך, האלבום הכיל הערות שנעשו על ידי בובי דנטון.
שיר הנושא של האלבום הועמד לפרס גראמי בקטגוריית "הביצוע הנשי הווקאלי הטוב ביותר בשיר קאנטרי".
"Torna a casa" (בעברית: "חזור הביתה") הוא סינגל שהקולט על ידי להקת הרוק האיטלקית מונסקין.
את השיר הוציאה לאור חברת התקליטים רוקי של סוני מיוזיק אנטרטיינמנט ב-28 בספטמבר 2018, והוא נכלל באלבום הבכורה של הלהקה, Il ballo della vita.
הסינגל הגיע למקום הראשון במצעד הסינגלים האיטלקי.
הווידאו קליפ של השיר פורסם בערוץ היוטיוב הרשמי של מונסקין ב-1 באוקטובר 2018.
מקוםתאריםמכירות איטליה (FIMI) פלטינה ×5 250,000 מכירות + הזרמת מדיה בלבד
ג'ון פיטר ביין (8 ביולי 1984 – 24 במאי 2018) הידוע יותר בשם TotalBiscuit (או לפעמים הציניקן הבריטי או TotalHalibut) היה פרשן משחקי וידאו אנגלי ומבקר משחקים ביוטיוב.
הוא היה ידוע בתפקידו בקריינות ספורט אלקטרוני, וידוע גם בזכות ביקורת משחקי מחשב של ב-WCradio.com.
לפי Eurogamer, הוא השיג קהל עוקבים גדול בזכות סרטי הביקורות שלו על משחקי אינדי חדשים וניתוח חדשות בתעשיית משחקי המחשב.
ביין הביע תמיכה חזקה בהגנה על הצרכן בתעשיית משחקי הווידאו.
באוקטובר 2015, ביין הודיע שיש לו סרטן סופני שהתפשט לכבד שלו.
הוא המשיך לבקר משחקים לאחר האבחון, והודיע על פרישתו רק כמה שבועות לפני מותו במאי 2018.
ביין למד משפטים באוניברסיטת דה מונפורט.
בזמן שהיה שם, הוא הנחה מופע מוזיקת מטאל אקסטרים ב-Demon FM.
מ-2005 ועד 2010, ביין ניהל את World of Warcraft Radio, תחנת רדיו פופולרית למעריצי World of Warcraft שקיבלה הכרה מיוחדת מ-Blizzard Entertainment, המפתחים וצוות ההוצאה לאור של World of Warcraft.
ביין הוזמן לאירוע השנתי של BlizzCon בשנת 2005 כדי לספק סיקור של האירוע, שם פגש את ג'נה ביין, אשתו לעתיד ועמיתה ל-YouTube.
לאחר תפקידו של ביין ברדיו World of Warcraft, ביין החל את Cynicalbrit.com, שם הוא פרסם תוכן משחקים כללי יותר.
בשנת 2010 במהלך שיא המיתון הגדול, ביין פוטר מעבודתו בחברת ייעוץ פיננסי.
האבטלה של ביין עלתה בקנה אחד עם יציאת הבטא של World of Warcraft: Cataclysm, והוא התחיל להפיק סרטונים של עצמו מדבר על משחקי מחשב ב-YouTube, בתקווה להרוויח כסף דרך מערכת ההכנסות מפרסומות של האתר.
בשבועות שלאחר מכן, הפופולריות של הסרטונים של ביין זינקה.
פרשן StarCraft 2 בשם HuskyStarcraft פנה אל ביין והזמין אותו ל-The Game Station, רשת של ערוצי משחקים ביוטיוב (כיום Polaris, תת-רשת של Maker Studios).
בסוף אפריל 2014, ביין הודיע שיש לו מסה טרום סרטנית במעי הגס, הממצאים הראשונים לסרטן המעי, מצב שבו אובחנו גם שניים מסביו וסבתו.
באותו חודש, ביין חשף כי יש לו "סרטן מלא" והתחיל טיפולים כימותרפיים.
ביין דיווח באפריל 2015 שבדיקת CT הראתה נסיגה מלאה של הסרטן.
עם זאת, עד אוקטובר 2015, בדיקת CT חדשה יותר הראתה שבעוד שסרטן המעי הוסר, הסרטן שלח גרורות לכבד שלו ונקבע שאינו ניתן לניתוח, כאשר רופאיו נתנו לו תוחלת חיים של שנתיים עד שלוש שנים.
ביין הודיע על פירוק קבוצת הספורט האלקטרוני שלו Axiom עם הידיעה הזו.
בינואר 2016, ביין גם החליט להתרחק מהמדיה החברתית, תוך שהוא מתמקד ביצירת סרטוני ביקורת על משחקי מחשב.
באוקטובר 2017, ביין הופיע בפודקאסט H3, במהלכו דן בהרחבה במצב הנוכחי של הסרטן שלו.
הוא תיאר את מצבו כ"יציב" (כלומר הסרטן עדיין היה קיים, אך לא התפשט), וכי מדובר בסרטן בשלב IV.
ב-22 בנובמבר, ביין צייץ שהכימותרפיה שלו הפסיקה לעבוד, אבל שיש סוגים אחרים שהוא יכול לנסות.
הוא גם ציין שהסרטן לא התפשט, אלא שהצמיחה שלו התחילה שוב.
באמצע אפריל 2018 אושפז ביין בשל כאבי גב קיצוניים, מהם גילו הרופאים שהסרטן גדל תוך הפעלת לחץ על עמוד השדרה.
בזמן שהוא עבר ניסוי קליני כדי להילחם בהתפשטות, הרופאים גילו שהסרטן הפך עמיד מדי לתרופות וכימותרפיה קונבנציונלית לא תהיה יעילה; הוא גם התבשר שהכבד שלו נכשל.
הרופאים העבירו אותו לטיפול פליאטיבי עם אפשרות לחדש את הטיפול הקליני אם יתאפשר ניסוי התואם את הכבד הכושל שלו.
בשל כך, ביודעו שלא נותר לו זמן רב לחיות, ביין הודיע שהוא פורש לחלוטין מביקורת משחקים, מתוך אמונה שהוא לא מסוגל עוד לבצע את עבודתו ברמה שתספק את עצמו ואת מעריציו.
הוא תכנן להמשיך את הפודקאסט Co-Optional עם אשתו ג'נה, עם תוכניות שהיא תקבל בעלות על הפודקאסט במקרה של מותו.
ב-24 במאי 2018, אשתו של ביין ג'נה הודיעה באמצעות חשבונות הטוויטר שלה וגם של בעלה כי ביין נקלע לתרדמת כבד ומת.
חברות משחקי מחשב מרובות פרסמו הודעות עם הפניות ואזכרות לביין.
ב-9 בספטמבר 2018, Blizzard Entertainment יצרה חבילת הנצחה לכבוד ביין, כאשר כל רווחי המכירות יועברו ישירות לג'נה ולבנם, אוריון.
שנתיים לאחר מותו, משחק הווידאו Doom Eternal כולל ביצת פסחא של כובע ולוח עם הכתובת "Slay Cancer", המאזכרת את ביין.
ביין נכנס לאחר מותו להיכל התהילה של ESL Esports, והוא השחקן הלא תחרותי הראשון שקיבל את הכבוד.
ביין הצהיר שהשם TotalBiscuit הוא ציטוט שנלקח מהרומן של טרי פראצ'ט Carpe Jugulum : "חוץ מזה, חשבה אגנס, אני יודעת בוודאות שיש אנשים בשם Syphilidae Wilson ו-Jodel Lightley & Total Biscuit."
הכינוי Cynical Brit הגיע מההקדמה המקורית לשידור הרדיו Blue Plz!
: "גבירותי ורבותיי, אל תיבהלו, בריטי ציני הורשה לשדר עם מיקרופון.
אתם תקשיבו או שהחתלתול שיש לנו כבן ערובה ייאלץ להילחם בגירית ענקית.
גבירותיי ורבותיי, זה Blue Plz!
TotalHalibut היה השם המקוון של ביין ב-PlanetSide : "התחלתי ב-Halibuts שהייתה הגילדה הישנה שלנו מ-PlanetSide...
כל מי ששיחק בעבר ב-Halibuts, Halibuts הייתה פעם גילדה ב-PlanetSide שכל אחד יכול היה להצטרף אליה, ובעצם, יצרת דמות משנית לשחק בה והיית צריך לביות עם המילה halibut בשמך כדי לשחק".
המקור העיקרי לפרסום של ביין היה ערוץ היוטיוב העיקרי שלו, בו הוא פרסם את מה שהוא תיאר כ"תוכן משחקי מחשב מגוון" כחלק מרשת המשחקים של YouTube Polaris.
הסרטונים הפופולריים ביותר שלו היו שייכים לסדרת "WTF is...?", סדרה של התרשמויות ראשוניות על משחקי מחשב.
הוא תואר על ידי וויל פורטר מ-Eurogamer כ"דוגל משחקי אינדי" והאישיות החשובה ביותר של יוטיוב "אוהבים אותו או שונאים אותו".
אותו מבקר הציע כי הפופולריות המקוונת של ביין נבעה מכך שלקול שלו יש "טון של סמכות", בעוד ביין עצמו האמין שכנותו ואישיותו הם המפתח להצלחתו.
לפני מותו במאי 2018, היו לביין למעלה מ-2.2 מיליון מנויים לערוץ היוטיוב שלו.
TotalBiscuit היה אוצר Steam הבכיר במשך כמה שנים, עם למעלה מ-800,000 עוקבים בזמן מותו.
בגלל הפופולריות שלו, Valve, המנהלת את Steam, הזמינה את ביין ומבקר משחקים אחר, ג'ים סטרלינג, אל המשרדים הראשיים שלהם כדי לעזור לדון כיצד לשפר את חלון הראווה וכלי הגילוי של Steam ב-2017.
מלבד סדרת ה"WTF זה...?", ביין אירח את התוכנית "Content Patch" (החלה ב-30 באוקטובר 2012, הסתיימה ב-15 ביולי 2016) בה התייחס לחדשות משחקי מחשב והערות.
ביין גם הנחה את The Game Station Podcast והיה מנחה של הפודקאסט Co-Optional, שבו הוא דן במשחקים ובחדשות המשחקים עם אנשי YouTube ג'סי קוקס וברוק "דודג'ר" ת'ורן יחד עם אורח.
זה שודר בשידור חי מדי יום שלישי בערוץ ה-Twitch שלו.
בשנת 2016, Twitch הוסיפה אימוג'י LUL, שנוצר מתמונה של ביין צוחק, שהפך מאז לאחד האימוג'ים הפופולריים ביותר ב-Twitch.
בפרויקט הניסוי החברתי r/place 2022 שהתארח ב-רדיט, נבנה שחזור של האימוג'י של LUL באמצע הבד כאנדרטת זיכרון לביין.
באוקטובר 2013, Wild Games Studio הגישה תביעה בגין זכויות יוצרים נגד ביקורת "WTF Is...?" השלילית של ביין על המשחק שלהם Day One: Garry's Incident, שהביאה להסרת הסרטון, למרות שהנפיק לביין עותק ביקורת למשחק, והשימוש בחומר המוגן בזכויות יוצרים לצורך ביקורת מותר תחת שימוש הוגן.
סרטון ההמשך של ביין שהגיב להסרה משך תשומת לב בעיתונות ומתח ביקורת נוספת נגד Wild Games Studio, מה שגרם לכך שהאולפן חזר בו מבקשתו.
ביולי 2014, התעורר ויכוח מקוון על האתיקה של ערוצי המשחקים ביוטיוב כתוצאה מסקר שחשף שחלק מהבלוגרים ביוטיוב קיבלו פיצוי כספי ממפתחי משחקים או מפרסמים בתמורה להקלטת סרטונים של המשחקים שלהם.
בתגובה לדיון הזה, ביין הודיע בטוויטר שהוא "יחשוף בבירור סרטוני תדמית במסך פתיחה בתחילת הסרטון".
כתבי ויתור הופיעו בעבר בשדות התיאור של הסרטונים שלו, אבל ביין הרגיש שזה כבר לא מספיק טוב מכיוון שסרטוני YouTube המוטמעים או שמוצגים באפליקציות מסוימות משמיטים את המידע הזה.
לצד ערוץ Steam Curators שלו, ביין הקים את קבוצת האוצרים "Framerate Police", שנועדה לסקור משחקים שלפי הדיווחים ננעלו לקצב פריימים של 30 פריימים לשנייה ולקבוע אם קצב פריימים גבוה יותר אפשרי, כמשחקים עם קצב פריימים גבוה יותר בדרך כלל נראים טוב יותר ועשויים להגיב טוב יותר לקלט השחקנים.
ביין אמר על מטרת הקבוצה "אחד התסכולים הגדולים ביותר עבור אנשים כאלה הוא כאשר משחק מונע מהם להשיג את הביצועים שהחומרה שלהם מסוגלת בגלל מגבלות שרירותיות בתוכנה עצמה ואחת הברורות והצורמות בעלות השפעה גדולה על איך משחק נחווה, היא נעילה של 30 פריימים לשנייה (או פחות).
באוקטובר 2014, בעוד שרשתות ביקורת משחקי מחשב מסורתיות לא הצליחו להשיג גישה מוקדמת למשחק הווידאו Middle-earth: Shadow of Mordor, ביין חשף כי לבלוגרים ביוטיוב הוצעה גישה מוקדמת למשחק בתמורה להסכמה לחוזה מגביל אשר דרש מהם להיות חיוביים לגבי זה.
חוקי ועדת הסחר הפדרלית מחייבים לחשוף עסקאות קידום בתשלום ב-YouTube.
ביין היה מעורב במחלוקת גיימרגייט לאחר שגילה שבלוגר יוטיוב קיבל הודעת DMCA עבור סרטון שבו דן בזואי קווין, בטענה שהסרת הסרטון תגרום למופע נוסף של אפקט סטרייסנד.
ביין דן לאחר מכן בחששות האתיים והמקצועיים הרלוונטיים לעיתונות משחקי המחשב, והצהיר כי הוא מאמין שרבים מהחששות האתיים שהועלו במהלך המחלוקת תקפים או ראויים להתייחסות.
הוא הצהיר כי ההטרדה הקשורה לגיימרגייט הייתה תוצאה של שחקנים בודדים שרצו לעורר סכסוך בין האנשים המעורבים במחלוקת.
ביין ראיין את סטפן טוטילו מקוטאקו על מחלוקת גיימרגייט בכלל, ובמיוחד על החששות של תומכי גיימרגייט בכל הנוגע לאתיקה ולמקצועיות של קוטאקו.
ב-3 באפריל 2017, Gearbox Publishing הכריזה על שותפות עם G2A למהדורות אספנים בלעדיות של Bulletstorm: Full Clip Edition, שייווצרו ויימכרו על ידי G2A.
ביין מתח ביקורת על המהלך הזה, וציטט את הסיקור השלילי בעיתונות של G2A וכן את האשמות שהופנו נגד החברה, ואיים למנוע את סיקור Bulletstorm, או כל משחק Gearbox אחר, אלא אם כן Gearbox תבטל את העסקה.
ב-6 באפריל 2017, יום אחד לפני שהייתה אמורה לצאת Bulletstorm: Full Clip Edition, Gearbox פרסמה רשימה של אולטימטומים שנקבעו יחד עם Bain כדי ש-G2A יקבל, אחרת היא תעזוב את העסקה.
האולטימטומים התמקדו בשירות Shield של G2A, API פתוח למפתחי משחקים, ובמערכת התשלומים של G2A.
למחרת, Gearbox Publishing הודיעה בפומבי כי היא מפסיקה את שיתוף הפעולה עם G2A, עקב חוסר תגובה מהחברה בנוגע לאולטימטומים.
G2A הגיבה לקביעות ב-10 באפריל 2017 והצהירה, "כל הבקשות שהוגשו מ-G2A.
COM באולטימטום הם למעשה כבר מזמן חלק מהשוק שלנו", וייחס את הבעיות לאי ההיכרות שיש ל-Bain ולגירבוקס ביחס לאופן שבו G2A מפעילה את השוק שלה.
בפברואר 2012, ביין הודיע שהוא יתן חסות לשחקן Team Dignitas BlinG: "קהילת StarCraft נתנה לי המון ובתמורה הייתה לי הזדמנות להחזיר עם SHOUTcraft Invitational.
עכשיו הגיע הזמן לקחת את זה צעד אחד קדימה ולתמוך ישירות בכישרון בבריטניה שלדעתי יש לו פוטנציאל להיות אחד הזרים הטובים בעולם."
באוגוסט 2012, ביין הציע לתת חסות ל-CranK, לשעבר חבר בצוות SlayerS, להתחרות באליפות הקיץ של MLG Pro Circuit 2012.
ב-26 בספטמבר 2012, ביין ואשתו ג'נה הכריזו על הקמת Team Axiom, עם ביין ו-HuskyStarCraft כנותני החסות של הקבוצה ו-CranK, שמו שונה ל-AxCrank באותה עת, כשחקן הראשון שלהם.
הקבוצה הצטרפה ל-Team Acer כדי להקים את הצוות Axiom-Acer להשתתף בליגת הקבוצות של GOMTV Global StarCraft II.
ב-15 באוקטובר 2015, ביין הודיע על פירוק צוות אקסיום בגלל חזרת הסרטן שלו והיעדר הצלחה של הקבוצה לאחרונה.
ביין היה סגן אלוף בג'ויסטיק הזהב לשנת 2012, בקטגוריית הגיימר הגדול ביותר ב-YouTube.
הוא זכה להכרה במספר אתרי משחקים בולטים כולל Technorati ו-Eurogamer.
ביין זכה ב-Battle Royale לשנת 2012 שאורגן על ידי King of the Web ותרם את זכיותיו לארגון ללא מטרות רווח Charity: Water.
בשנת 2014, הוא היה משתתף ברשימת הבריטים של MCV.
ב-5 בדצמבר 2014, ביין קיבל את פרס בחירת האוהדים בקטגוריית "שחקן אופנתי".
"Touch" הוא סינגל של המפיק המוזיקלי והתקליטן הבריטי, Shift K3Y השיר יצא, על ידי חברת התקליטים סוני מיוזיק אנטרטיינמנט, ב-13 באפריל 2014. השיר נכתב והופק על ידי Shift K3Y.
נכון לינואר 2023, השיר הושמע למעלה מ-23 מיליון פעמים בספוטיפיי, ולמעלה מ-13 מיליון פעמים ביוטיוב.
אזורתאריךפורמטחברת תקליטיםהערות הממלכה המאוחדת 13 באפריל 2014 הורדה דיגיטלית סוני מיוזיק אנטרטיינמנט ארצות הברית 1 ביולי 2014דאנס רדיו קולומביה רקורדס
"Torn" (בתרגום חופשי לעברית: "קרועה") הוא שיר שנכתב על ידי סקוט קאטלר, אן פרבן ופיל ת'ורנאלי והיה לאחד משירי הפופ הפופולריים ביותר בשנות ה-90. השיר עוסק בהשלכות של שברון לב ובייסורים הרגשיים והקונפליקט הפנימי שחווים לאחר סיומה של מערכת יחסים רומנטית.
השיר הוקלט לראשונה בשנת 1993 בדנית (בשם "Brændt", שמשמעותו בדנית הוא "שרוף") על ידי הזמרת הדנית ליס סורנסן, ובהמשך בשנת 1995 על ידי להקת הרוק האמריקאית של קאטלר ופרבן "אדנאסוואפ" (Ednaswap), ובהמשך בשנת 1996 על ידי הזמרת האמריקאית-נורווגית טרינה ריין.
הגרסה של השיר שזכתה להצלחה הרבה ביותר היא גרסת הכיסוי של הזמרת האוסטרלית נטלי אימברוליה אשר פורסמה במהלך שנת 1997. גרסת הכיסוי של אימברוליה הופקה על ידי ת'ורנאלי והגיעה למקום הראשון במצעד הסינגלים במדינות בלגיה, קנדה, דנמרק, איסלנד, ספרד ושוודיה, וכמו גם בשלושה מצעדי בילבורד בארצות הברית.
לאורך השנים נמכרו ברחבי העולם מעל לארבעה מיליון עותקים פיזיים של גרסת הכיסוי של אימברוליה.
השיר נכתב בשנת 1991 על ידי סקוט קאטלר ואן פרובן בשיתוף פעולה עם המפיק פיל פיל ת'ורנאלי כשיר סולו אשר היה אמור להיות מבוצע בראש ובראשונה על ידי אן פרבן.
פרבן וקאטלר הקימו בשנת 1993 את הלהקה "אדנאסוואפ" והם נהגו לבצע את השיר בהופעות חיות, אך הם לא פרסמו הקלטה רשמית של עד שנת 1995. בשנת 1995 הלהקה הייתה הראשונה שפרסמה את הגרסה האנגלית הראשונה של השיר באלבום הבכורה של הלהקה.
בהמשך הלהקה פרסמה גם מספר וריאציות ורמיקסים של השיר.
גרסתה של ליס סורנסן בדנית
השיר הוקלט לראשונה בשנת 1993 בדנית (בשם "Brændt", שמשמעותו בדנית הוא "שרוף") על ידי הזמרת הדנית ליס סורנסן.
השיר נכלל באלבומה "Under starne et sted" ("אי שם מתחת לכוכבים").
השיר הפך במהרה ללהיט בדנמרק.
היה זה המפיק המוזיקלי פול ברון שהציע לסורנסן לכלול את השיר באלבום החדש שלה.
המילים הדניות של השיר נכתבו על ידי אליזבת גרלוף נילסן.
הגרסה השלישית של השיר הוקלטה ב-1996 בשפה האנגלית על ידי הזמרת האמריקאית-נורווגית טרינה ריין והיא נכללה באלבומה השני "Beneath My Skin".
הגרסה של ריין הגיעה למקום ה-10 במצעד הנורווגי.
לצורך קידום הגרסה של ריין הופק גם וידאו קליפ.
בהפקת גרסת הכיסוי של אימברוליה היה מעורב גם נייג'ל גודריץ'.
גרסת הכיסוי של אימבורליה הפכה ללהיט גדולה באותה השנה ברחבי העולם.
אימברוליה הייתה מועמדת לפרס גראמי על השיר בקטגוריית הופעת הפופ הנשית הטובה ביותר, אך הפסידה לסלין דיון אשר זכתה בפרס בזכות השיר "My Heart Will Go On".
בווידאו קליפ שהופק על מנת לקדם את גרסת הכיסוי של אימברוליה כיכבה אימברוליה יחד עם השחקן הבריטי ג'רמי שפילד.
בשנת 2001 אימברוליה הקליטה גם גרסה אקוסטית של השיר עבור MTV Unplugged.
הסינגל הפיזי של גרסת הכיסוי של אימברוליה מכר לאורך השנים מעל ל-4 מיליון עותקים ברחבי העולם, כולל מעל למיליון עותקים בבריטניה לבדה.
בבריטניה הסינגל דורג במקום ה-85 ברשימת הסינגלים הנמכרים ביותר בבריטניה בכל הזמנים.
בארצות הברית גרסת הכיסוי של אימברוליה הגיעה למקום הראשון במצעד ה-Hot 100 Airplay ונשאר שם במשך 11 שבועות רצופים.
עם זאת, כתוצאה מהכללים שמונעים משירים שלא פורסמו כסינגלים פיזיים להופיע במצעד הבילבורד הוט 100, השיר לא כיכב במצעד במהלך התקופה בה השיר היה בשיא הפופולריות שלו בארצות הברית.
הווידאו קליפ לגרסה של אימבורליה
הווידאו קליפ שהופק לקידום גרסת הכיסוי של נטלי אימברוליה שצולם ב-25 באוקטובר 1997 והוא בוים על ידי הבמאית הקנדית אליסון מקלין.
השיר כלל שילוב של קטעי וידאו בה אימברוליה שרה את מילות השיר וכמו גם קטעי וידאו בהם מככבת אימברוליה יחד עם השחקן הבריטי ג'רמי שפילד.
במהלך הפזמון האחרון צוות צילום מפרק את קירות הדירה בה, וחושף שמדובר בסט צילומים.
בסוף הווידאו קליפ אימברוליה רוקדת במהלך סולו הגיטרה בעוד ש"עולמה" מתפורר סביבה.
גרסת הכיסוי של אימברוליה נכללה לאורך השנים במספר סדרות טלוויזיה כשהבולטת שבהן הייתה סדרת הטלוויזיה האמריקאית מכושפות, בפרק "I've Got You Under My Skin".
זה היה השיר הראשון אותו ביצעה ביחד להקת הבנים הבריטית-אירית ואן דיירקשן בשנת 2010 בתוכנית X Factor.
ההרכב יבצע את השיר שוב בנובמבר 2015 בתוכנית הרדיו לייב לאונג' של ערוץ הרדיו BBC Radio 1, הפעם כרביעייה לאחר שזאין מאליק פרש מהלהקה.
"Tornado of Souls" (בעברית: "טורנדו של נשמות") הוא שיר של להקת הת'ראש מטאל האמריקאית מגאדת', שיצא באלבום האולפן שלהם Rust in Peace משנת 1990. למרות שמעולם לא יצא כסינגל ולא זכה לקידום כלשהו סביבו, השיר נשאר מרכיב עיקרי בדיסקוגרפיה של הלהקה.
השיר ידוע בזכות סולו הגיטרה הייחודי שלו שניגן מרטי פרידמן, שנחשב לאחד מסולואי גיטרת המטאל הגדולים בכל הזמנים.
הוא גם נחשב לאחד השירים הקשים ביותר לנגינה בגיטרה.
"Tornado of Souls" מלודי יותר משירים רבים אחרים ב-Rust in Peace.
הסולו נחשב לאחד הטובים בהיסטוריה של ההבי מטאל.
בשנת 2002, ברטרוספקטיבה לאלבום Rust in Peace, אמר הגיטריסט מרטי פרידמן:"כשסיימתי את הסולו לשיר הזה, מאסטיין נכנס לאולפן, הקשיב לו פעם אחת, הסתובב ובלי לומר מילה, לחץ לי את היד.
באותו רגע הרגשתי שאני באמת הגיטריסט של הלהקה הזאת".הבסיסט דייוויד אלפסון הצהיר כי "בגלל ה- בשיר 'Tornado', הייתי משנה אותו לפעמים בהתאם לזהות המתופף".
מילות השיר, כמו רבות מהמילים של מגאדת', עוסקות בחברתו לשעבר של הסולן דייב מאסטיין, דיאנה.
"Tornado of Souls" בוצע בהופעה חיה מעל 1000 פעמים על ידי הלהקה.
רבים מחשיבים את סולו הגיטרה של השיר, שניגן מרטי פרידמן, כטוב ביותר בקריירה של הלהקה, ובהבי מטאל.
מאוחר יותר פרידמן הקליט מחדש את השיר, יחד עם שירים נוספים של מגאדת' "Breadline" ו-"The Killing Road" עבור אלבום האולפן השביעי שלו, Future Addict.
שנהפרסוםמדינהשבחיםדירוג2022Louder Soundארצות הברית20 השירים הטובים ביותר של מגאדת' דורגו22018בילבורדבריטניהכל שיר ב-Rust In Peace של מגאדת' דורג מהטוב ביותר לגרוע ביותר1
אדוארד רפקה - איור עטיפה וגרפיקה
דייב מאסטיין - קונספט עטיפה
ונדי שפר - עוזרת צילום
הופק על ידי דייב מאסטיין ומייק קלינק
הקלטה והנדסה על ידי מיקאג'ה ריאן ומייק קלינק
עוזר הנדסת הקלטה מאת אנדי אודוף
מיקס על ידי מקס נורמן
"Touch Me" (בעברית: "גע/י בי") הוא שיר של להקת הדלתות מתוך אלבומם The Soft Parade משנת 1969. השיר נכתב על ידי הגיטריסט רובי קריגר בסוף 1968, ועושה שימוש נרחב בכלי נשיפה וכלי מיתר, כולל סולו של הסקסופוניסט קרטיס איימי.
השיר יצא כסינגל בדצמבר 1968 והגיע למקום ה-3 במצעד הבילבורד הוט 100 (הלהיט האחרון שלהם בטופ 100 בארצות הברית) ולמקום הראשון במצעד הקאש בוקס טופ 100 בתחילת 1969 (הסינגל השלישי של הלהקה שהגיע למקום הראשון בארצות הברית).
הסינגל הצליח גם במקומות אחרים, והגיע למקום הראשון במצעד הסינגלים הקנדי RPM ולמקום ה-10 בקנט מיוזיק רפורט באוסטרליה.
עם זאת, למרות ההצלחה המסחרית של הלהקה בשנה הקודמת, "Touch Me" לא נכנס למצעד הסינגלים הבריטי.
על פי רשימותיו של ברוס בוטניק, השיר כונה בשמות עבודה שונים; "I'm Gonna Love You", מתוך שורה בפזמון, ו-"Hit Me", רפרנס לבלאק ג'ק.
שורת הפתיחה הייתה במקור "C'mon, hit me ...
I'm not afraid", השורה משקפת בכך את נקודת התצפית בגוף ראשון של שחקן בלאק ג'ק.
סולן הלהקה, ג'ים מוריסון, שינה את מילות השיר מחשש שקהל פרוע בהופעות החיות שלהם יאמין בטעות ש-"Hit Me" הוא איתגור לתקוף אותו פיזית.
בסוף השיר ניתן לשמוע את מוריסון צועק "stronger than dirt", סיסמה מפרסומת של אייאקס.
בילבורד תיאר את הסינגל כבעל "כל הדרייב והקצב של הזוכה מספר 1 שלהם 'Hello, I Love You'", וציין כי "לדלתות יש כאן 'עוקב' מטורף".
קאש בוקס תיאר אותו כ"שיר נפלא" שבו הדלתות "מוסיפות קצב לסגנון הלהיט הקשה שלהן".
"Touch Me" משלב השפעות ממוזיקת פופ מסורתית.
המבוא מצוין במפתח של סי במול מינורי עם חתימת זמן של 4/4. כותב השיר, רובי קריגר, ביצע אינטרפולציה לריף הגיטרה מתוך השיר "C'mon Marianne" של ארבע העונות משנת 1967. הקטע האחרון של השיר כולל סולו סקסופון בניחוח ג'אז שמנוגן על ידי קרטיס איימי.
בריאיון למגזין דאון ביט בשנת 1970, מוריסון דיווח שהוא גאה מאוד בכך ש-"Touch Me" היה "להיט הרוק הראשון שכלל סולו ג'אז".
בספר A to X of Alternative Music, השיר "Touch Me" תואר כ"קלאסיקת נשמה מזהב מוצק".
המבקר ג'ייסון אליאס כתב ל-Allmusic כי לשיר יש "סגנון של פופ ולאונג' טהור".
חלק מהמבקרים טענו שהשיר משלב פופ עם רוק פסיכדלי; שילוב שהיה ייחודי באותה תקופה.
הוא גם אופיין, יחד עם רצועות אלבומים אחרות, כניסיון מוקדם לרוק מתקדם.
ריי מנזרק - עוגב גיבסון קלמאזו, צ'לסטה
קרטיס איימי - סקסופון טנור (סולו)
Tormentum – Dark Sorrow הוא משחק הרפתקאות גרפי מסוג הצבע והקלק שפותח ופורסם על ידי חברת פיתוח משחקי הווידאו הפולנית OhNoo Studio.
המשחק יצא במקור לשווקים ב-4 במרץ 2015 עבור הפלטפורמות Microsoft Windows ו-OS X.
באפריל 2016 המשחק יצא גם לאנדרואיד ו-iOS.
בתחילת המשחק דמות השחקן מתעוררת בתוך כלוב.
הוא אינו זוכר מי הוא או כיצד הוא הגיע לאותו המקום.
הגיבור מצליח להשתחרר בהמשך מהכלוב ויוצא למסע ברחבי עולם האפל בו הוא חייב לפתור חידות שונות.
עולם המשחק מלא ביצורים גרוטסקיים וסביבות מסתוריות.
השחקן צריך לקיים לאורך המשחקים אינטראקציות עם דמויות שונות, לאסוף פריטים שונים, ולפתור חידות שונות על מנת להתקדם במשחק.
המשחק פותח על ידי חברת פיתוח משחקי הווידאו הפולנית OhNoo Studio, שמנתה שלושה מפתחים בלבד, והוא נוצר בזכות גיוס כספים באתר מימון ההמונים Indiegogo.
המראה האפל של עולם המשחק שאב השראה רבה מיצירותיהם של הציירים ה.
"Touch" הוא סינגל של להקת הבנות הדרום-קוריאנית-בינלאומית Katseye, מתוך המיני-אלבום הראשון שלהן SIS (Soft Is Strong).
השיר יצא לאור ב-26 ביולי 2024 על ידי חברות התקליטים הייב קורפוריישן וגפן רקורדס, כסינגל השני מתוך המיני-אלבום.
מבחינה סגנונית, "Touch" הוא שיר דאנס-פופ עם השפעות ליקוויד דראם אנד בייס ואלמנטים של R&B, אשר עוסק בנושא ההתרחקות מאהוב לשעבר והשאיפה לפתוח פרק חדש בחיים.
השיר הפך להצלחה בינלאומית בעיקר בעקבות אתגר ריקוד שצבר פופולריות רבה בפלטפורמת טיקטוק, והוביל לכניסתו למצעדי מוזיקה במדינות שונות, בהן קנדה, סינגפור, מלזיה, דרום קוריאה והפיליפינים, וכן למצעדי בילבורד גלובל 200 ומצעד השירים מתחת להוט 100 בארצות הברית.
לאחר יציאת הסינגל הראשון של הלהקה, "Debut", ב-28 ביוני 2024, אשר גרף מעל 2.3 מיליון צפיות בתוך שלושה ימים, הכריזה הלהקה ב-23 ביולי על הוצאת הסינגל הבא שלה, "Touch".
השיר יצא לאור ב-26 ביולי 2024 בכל הפלטפורמות הדיגיטליות.
ב-20 בספטמבר 2024 החל השיר להיות משודר בתחנות רדיו להיטים עכשוויים בארצות הברית.
בהמשך, ב-11 באוקטובר 2024, יצא רמיקס רשמי לשיר בהשתתפות ייאונג'ון מלהקת Tomorrow X Together, מה שתרם לחשיפתו לקהלים רחבים יותר, במיוחד בקרב מעריצי הקיי-פופ.
השיר נכתב והולחן על ידי צוות יוצרי פופ בולטים, ביניהם קרוליין איילין, ג'סיקה "מימי" פורפירי, בלייק סלטקין, עומר פדי, מגנוס אוגוסט הויברג וטאקה פרי.
"Touch" מתאפיין בקצב מהיר ואלקטרוני המשלב אלמנטים של דראם אנד בייס עם מלודיות פופ.
הלחן נבנה סביב ביטים רכים המובילים לפזמון עוצמתי וחוזר.
מילות השיר מתמקדות בחוויית הוויתור על קשר רומנטי ובמסר של חופש ועצמאות רגשית.
קרמין צ'פל (Grammy.com) תיארה את השיר כ"שיר דראם אנד בייס עם נגיעות R&B, על אודות שחרור והתקדמות מאהוב לשעבר".
המבקר סו סונג-גון מ-IZM העניק לשיר דירוג נמוך יחסית (2 מתוך 5 כוכבים), וטען כי הוא מהווה ניגוד חריף מדי לאופי האנרגטי והמרומם של הסינגל הקודם "Debut".
מנגד, בביקורות חיוביות יותר, מיקה צ'ן (NME) כינתה את השיר "מחווה חלומית לעצמאות", ו"טיימס אוף אינדיה" שיבחה את הלחן הפופיסטי, ה"רענן אך מדויק", המבליט את היכולות הווקאליות של חברות הלהקה.
האתר Music Daily הדגיש את הפזמון כ"מתוק-צבעוני, במעטפת ליקוויד דראם אנד בייס".
"Touch" הפך במהרה לפריצת הדרך של Katseye.
הוא נכנס למצעד הסינגלים בקנדה, סינגפור, מלזיה, הפיליפינים, הונג קונג ודרום קוריאה.
השיר גם הגיע למקום ה-16 במצעד הסינגלים החדשים בניו זילנד.
בנוסף, נכנס לבילבורד גלובל 200 ולמצעד השירים מתחת להוט 100 בארצות הברית בספטמבר 2024.
הפריצה הגדולה התרחשה בעקבות ויראליות רחבה בטיקטוק, שם אתגר ריקוד לשיר הפך לטרנד עולמי ותרם באופן ניכר להצלחתו.
הקליפ הרשמי של "Touch" בוים על ידי קודי קריצ'לו וצולם בלוס אנג'לס.
הקליפ הוצא לאור במקביל לסינגל, והוא מאופיין באסתטיקה של סוף שנות ה-90 ותחילת שנות ה-2000, עם נוכחות בולטת של סגנון Y2K.
עלילת הקליפ מתארת חיפוש ברחבי העיר אחר יונצ'ה, אחת מחברות הלהקה, שנעלמה לכאורה.
במהלכו מוצגים "קמעות החלום" של כל אחת מהחברות:
כל סמל מייצג את אישיותה הייחודית של כל חברה בלהקה.
הקליפ זכה לשבחים בזכות השילוב בין נוסטלגיה רטרו לבין כוריאוגרפיה אנרגטית.
נכון לנובמבר 2024, נרשמו לו למעלה מ-50 מיליון צפיות.
Toreo Cigar היא חברה לייצור ושיווק סיגרים וסיגרלוס קטנות.
מוצרי החברה מיוצרים בניקרגואה, ברפובליקה הדומיניקנית, וכוללים סדרות מיוחדות ומותגי־משנה.
היוזמה למותג החלה בשנת 1998, כאשר צפניה ברזילי עישן את סיגרו הראשון.
באותה תקופה, צפה בתוכנית הטלוויזיה Lonely Planet, בה הוצג מפעל סיגרים במנאגואה, ניקרגואה, מה שעורר את סקרנותו לגבי תעשיית הסיגרים מחוץ לקובה.
בשנת 2000 ייסד את חברת LCDC והחל לייבא סיגרים מאמריקה המרכזית.
באותה עת סיגרים מניקרגואה כמעט שלא היו מוכרים מחוץ לקובה, והיבוא נתפס כמהלך חריג.
בהמשך ביקר ברזילי במפעלי סיגרים ובחוות טבק בניקרגואה, מקסיקו, הרפובליקה הדומיניקנית וקובה, ולמד על שיטות ייצור שונות.
פרויקט Toreo התגבש לאחר מחקר אזורי גידול וביצוע למעלה ממאה ניסיונות תערובת וגלגול, בהובלת מאסטר־בלנדר איוואן פח'רדו ממפעלי פלסנסיה באסטלי, ניקרגואה.
צוות טועמים בחן את הדגימות ודירג אותן לפי מבנה, ארומה ועוצמה.
צוף ברזילי, בנו של צפניה, הצטרף לפעילות לאחר שנסע להשתלמות במפעל פלסנסיה באסטלי, שם למד מקרוב את כל שלבי הייצור.
בשלב מאוחר יותר הורחבה הפעילות גם לרפובליקה הדומיניקנית, בשיתוף משפחת קסאדה ובהובלת המאסטר־בלנדרים ג'וניור מארטה ומיגל נונייז.
בשנת 2025 השלימה החברה את תהליך הרישום כחברה קפריסאית, במטרה להרחיב את פעילותה לשווקים נוספים.
בשנת 2025, הציגה החברה בתערוכת InterTabac בדורטמונד את הבלנד Toreo Condega.
הבלנד פותח בעקבות ביקורו של צפניה באזור קונדגה שבניקרגואה, אחד מאזורי גידול הטבק במדינה, בשיתוף אומאר אורטיז האב ודאגלס בלנדון.
הבלנד מורכב מטבק מסוג Criollo שגודל בקונדגה, טבק מעמק חלפה ומאסטלי, ומעטפת עלי טבק מאקוודור, ומיוצר בארבע מידות.
החברה מתארת תהליך ייצור המבוסס על שיטות עיבוד מסורתיות:
קציר וייבוש (Curing): תליית עלי הטבק באסם מאוורר למשך 4–8 שבועות בטמפרטורה מבוקרת.
תסיסה (Fermentation): ערימת עלים (Pilones), ניטור חום ופירוק להרכבה מחדש מספר פעמים.
יישון (Aging): לרוב שנתיים-שלוש, לאיזון טעמים ואיכויות.
בלנדינג וגלגול: שילוב עלים לפי פורמולה מוגדרת סודית, גלגול בצרור, ועטיף איכותי .
בקרת איכות ואריזה: בדיקות איכות, מיון לפי אחידות צבע העטיף, ויישון נוסף לפני שיווק.
החברה מציגה משנת 2022 בתערוכת InterTabac בדורטמונד .
השם Toreo והמותג Toro Negro נבחרו כהוקרה למטאדורים בספרד.
בשנת 2024 החלה TOREO לייצר סיגרים מכונה וסיגרלוס תחת המותגSABOR SIGNATURE
"Tornado Warnings" (בעברית: "אזהרות טורנדו") הוא שיר של הזמרת-יוצרת האמריקאית סברינה קרפנטר.
השיר יצא לאור ב-15 ביולי 2022, כרצועה הרביעית מתוך אלבום האולפן החמישי שלה, Emails I Can't Send.
אף על פי שלא הופץ כסינגל רשמי מתוך האלבום, השיר זכה להצלחה אמנותית וביקורתית בולטת, ונחשב לאחד השירים האהובים ביותר על המעריצים והמבקרים כאחד.
השיר זכה לשבחים על איכות הכתיבה והפקתו הייחודית, הכוללת שימוש במקצבים ניסיוניים המזכירים שירה מדוברת.
מבחינה תוכן, "Tornado Warnings" מבוסס על מקרה אמיתי שחוותה קרפנטר במהלך סופה בפארק, ומשתמש באזהרות מזג האוויר כמטפורה להתעלמות מ"דגלים אדומים" ומסימני אזהרה במערכת יחסים רעילה.
השיר מתאר את המאבק הפנימי של הדוברת המנסה לשכנע את עצמה, את מעריציה ואת המטפל שלה שהיא אינה מתעלמת מהרעילות שבקשר, בעוד שבפועל היא בוחרת "לרוץ לעבר הטורנדו" במקום לחפש מחסה.
השיר נוצר בתקופה המהווה נקודת מפנה משמעותית בקריירה של קרפנטר: זהו הפרויקט הראשון שלה תחת חברת התקליטים איילנד רקורדס וניהול אמנותי חדש, לאחר הפסקה של כשלוש שנים מאז אלבומה הקודם בחברת הוליווד רקורדס שבבעלות דיסני.
קרפנטר ציינה כי היא רואה באלבום זה את תחילתה האמיתית של קריירת הסולו שלה, שכן הפעם לקחה חלק מרכזי בכתיבה ובעיצוב הנרטיב האישי שלה.
השיר מבוסס על מקרה אמיתי שחוותה קרפנטר.
לפי דבריה, היא שהתה בפארק על נדנדה עם בחור שידעה ש"אסור לה לצאת איתו".
במהלך המפגש החל לרדת ברד והיא קיבלה לטלפון הנייד אזהרות ממשיות על סופת טורנדו, אך בחרה להתעלם מהן כדי להישאר איתו.
אירוע זה הפך למטפורה המרכזית בשיר להתעלמות מ"דגלים אדומים" ומסימני אזהרה במערכות יחסים רעילות.
השראה נוספת הגיעה מפגישה עם המטפל שלה למחרת המקרה; קרפנטר הבינה שהיא משקרת לו על שאירע כדי להימנע מביקורת, מה שהוביל לכתיבת השורות העוסקות באירוניה שבשירותי תרפיה בתשלום בזמן שהמטופלת בוחרת להסתיר את האמת.
קרפנטר כתבה את השיר יחד עם שותפיה הקרובים ג'וליה מייקלס, ג'ייפי סאקס ויורגן אודגרד.
השיר הופק על ידי אודגרד.
תהליך העבודה על האלבום החל במהלך מגפת הקורונה, לאחר שהופעותיה של קרפנטר בברודוויי הופסקו בשל הסגרים.
קרפנטר תיארה את תהליך היצירה של השיר ככזה שהחל כ"קיא של מילים" שנלקחו מתוך טיוטות אימיילים שכתבה לעצמה ככלי להתמודדות רגשית.
במהלך העבודה על השיר, קרפנטר בחרה בגישה הפקתית ניסיונית יותר מהרגיל עבורה, הכוללת מקצבים המזכירים ספוקן וורד.
היא ציינה כי לעיתים ניסיונות כאלו אינם מצליחים, אך במקרה של "Tornado Warnings" התוצאה הייתה שיר "יפהפה ומכאיב" שמרגיש לה מיוחד ונוסטלגי.
השיר הופץ כחלק מהאלבום המלא ביולי 2022. אף על פי שלא יצא כסינגל רשמי), הוא זכה לקידום משמעותי באמצעות הופעות חיות.
קרפנטר ביצעה אותו, בין היתר, בקונצרט "Samsung Summer of Galaxy" בלוס אנג'לס בסמוך לצאת האלבום.
השיר הפך במהרה לאחד החביבים על המעריצים והמבקרים בשל הכנות והפירוט שבו.
"Tornado Warnings" מוגדר כרצועת פופ-רוק המאופיינת בקצב איטי ושלו.
מבחינה סגנונית, השיר נחשב לאחד הקטעים הניסיוניים ביותר באלבום מבחינה ווקאלית, וזאת בשל הבחירה להשתמש במקצבים המזכירים ספוקן וורד.
סגנון הכתיבה בשיר תואר כווידויי ומפורט מאוד, באופן המזוהה עם סגנון הכתיבה של ג'וליה מייקלס, שהייתה שותפה ליצירת השיר.
הפקת השיר מתוארת כמינימליסטית, דבר המעניק לו תחושה חשופה ואינטימית המדגישה את יכולותיה הווקאליות ואת הסיפור האישי של קרפנטר.
כחלק מהקו האמנותי של האלבום, השיר משלב ליריקה פואטית ומפורטת העוסקת בסיטואציות יומיומיות מוחשיות, כדוגמת השורות העוסקות בשקרים לפסיכולוג.
מבחינת טכניקות שירה, קרפנטר משתמשת בשירה רכה המשתלבת עם המקצבים הדיבוריים הניסיוניים, מה שיוצר אווירה שמתוארת על ידי המבקרים כנוסטלגית, מיוחדת ו"יפהפייה ומכאיבה".
מבנה השיר נשען על נרטיב של סיפור סיפורים, המציב את המטאפורה של אזהרות הטורנדו במרכז המבנה הלירי של היצירה.
הנושא המרכזי בשיר הוא ההחלטה המודעת להתעלם מ"דגלים אדומים" וממערכות יחסים רעילות.
השיר בוחן את הקונפליקט בין ההיגיון, המורה לאדם לחפש מחסה מפני סכנה, לבין הרגש המוביל אותו "לרוץ לעבר הטורנדו".
המסר העיקרי עוסק בחוסר היכולת או בחוסר הרצון להחלים ולעזוב קשר מזיק, תוך הונאה עצמית והסתרת האמת מהסביבה הקרובה.
השיר עושה שימוש בשפה וידויית ומפורטת, המשלבת אירועים מילוליים עם מטאפורות מורכבות.
יש שימוש בטורנדו כמטפורה - סימני האזהרה בטלפון מפני סופה ממשית משמשים כמטאפורה ל"דגלים אדומים" במערכת יחסים.
קרפנטר מתארת מצב שבו התגובה הלוגית המתבקשת היא חיפוש מחסה, אך הדוברת בוחרת להתעלם מהסכנה המוחשית כדי להישאר עם בן זוג שאינו מיטיב עמה.
אלמנט בולט בשיר הוא התיאור של הדוברת משקרת למטפל שלה, למעריציה ולעצמה.
קרפנטר ציינה כי השורות העוסקות בשקרים למטפל נכתבו לאחר שהבינה את האירוניה שבבזבוז כסף על טיפול תוך הסתרת האמת, רק משום שפחדה שהמטפל "יכעס" עליה או יגיד לה את מה שהיא עדיין לא מוכנה לשמוע.
השיר נפתח בתיאור של רגשות "משוננים" אל מול "קצב מושלם" של בן הזוג, דימוי הממחיש את הפער בין הסערה הפנימית לבין הדרך המיומנת שבה הצד השני מצליח להשקיט את חששותיה.
השימוש בדימוי של נדנדה בפארק מחזק את תחושת חוסר היציבות והתנודות הרגשיות המאפיינות את הקשר.
קרפנטר תיארה את השיר כסיפור "מכאיב אך יפהפה".
היא הסבירה כי השיר משקף רגע שבו היא לא רצתה "להחלים עדיין", מתוך הבנה שאם תפתח את הדברים בטיפול, היא תיאלץ להתמודד עם המסקנות המתבקשות על סיום הקשר.
הבחירה בסגנון שירה ניסיוני, המזכיר ספוקן וורד, נועדה להדגיש את האופי הנרטיבי והאישי של הסיפור.
השיר "Tornado Warnings" זכה לתגובות חיוביות ברובן מצד מבקרי המוזיקה והקהל, אם כי סגנונו הניסיוני עורר חילוקי דעות מסוימים.
המבקרים ציינו לחיוב את הכתיבה הלירית של השיר, שתוארה כ"פואטית", ואת היכולת של קרפנטר להציג פגיעות מול סימני אזהרה במערכת יחסים.
מבחינת התוכן, השיר תואר ככזה הכולל "נושאים אישיים קשים".
השורה "Lying to my therapist" (משקרת למטפל שלי) זכתה לשבחים מיוחדים ותוארה כפשוטה אך אפקטיבית מאוד, וכזו המסייעת למאזינים להכיר את קרפנטר לעומק.
מבחינה מוזיקלית, השיר הוגדר כרצועה "איטית ושלווה".
עם זאת, היו מבקרים שהסתייגו מהסגנון הניסיוני של השיר.
בביקורת באתר Sputnikmusic נכתב כי מדובר בשיר פופ רוק "נשכח", ונטען כי הבחירה בביצוע בסגנון "שירה מדוברת" באה על חשבון הנוכחות הווקאלית של קרפנטר.
traceroute (או tracert) היא פקודות למחשב המשמשת למציאת הדרך בה עוברת חבילת מידע מאתר אחד למשנהו דרך נתבי תקשורת בפרוטוקול TCP/IP.
פקודה זו קיימת כתוכנה במרבית מערכות ההפעלה המסוגלות לעבוד ברשת.
כאשר פועלת תוכנה המשתמשת בשיטה זו, לרוב היא מייצרת פלט המכיל את רשימת כתובות ה־IP או שמות תחום של ממשקי הנתבים אשר קיימים בדרך.
הרשימה מתחילה מממשק הרשת הקרוב למחשב שמריץ את התוכנה ומסתיימת בממשק הרשת הרחוק, שנמצא קרוב לכתובת שעלייה הורצה הפקודה.
במקרים רבים התוכנה מציגה את הזמן שלקח לנתבים לענות בנוסף לכתובתיהם.
במערכות UNIX ו־Linux רבות, הפקודה שמשתמשת בשיטה זו נקראת traceroute.
במערכת ההפעלה Windows הפקודה התואמת נקראת tracert.
הנתיב נמצא על ידי שליחה של הודעות ICMP מסוג Echo Request (סוג 8) אל היעד עם ערכי שדה Time to Live (TTL) נמוכים.
כל נתב בדרך אל היעד מפחית את הערך בשדה ה-TTL בזמן שהוא מעביר את ההודעה הלאה.
אם הנתב רואה כי ערך השדה הוא אפס, הוא שולח הודעת ICMP (סוג 11) בחזרה אל השולח.
השולח מעלה כל פעם את הערך ההתחלתי של ה-TTL (מתחיל מ-1) כך שבסופו של דבר יש בידי השולח רשימה מלאה של כל הנתבים בדרך.
השולח מפסיק את פעולת השליחה כאשר מתקבלת תשובת ICMP מסוג Echo Reply (סוג 0) מהיעד עצמו.
ברוב מערכות Unix נהוג לשלוח במקום הודעות ICMP הודעה של UDP, אך העיקרון זהה.
Toxicity (בתרגום חופשי: רעילות) הוא אלבום האולפן השני של להקת ההבי מטאל הארמנית-אמריקאית סיסטם אוף אה דאון.
האלבום יצא לאור ב-4 בספטמבר 2001, על ידי חברת ההקלטות קולומביה רקורדס.
האלבום שומר על ה"ריפים" הנוקשים ועל הקצב הגס של האלבום הראשון, אם כי הוא מוסיף ניחוח מלודי ופופ-חברותי במקצת.
בעקיפין, עם מילים מתחום הפוליטיקה, פרסמה Toxicity את סיסטם אוף אה דאון כלהקת מטאל מהשורה הראשונה.
האלבום Toxicity נמכר בלמעלה מ-6.5 מיליון עותקים ברחבי העולם.
שיר הנושא של האלבום והלהיט "Chop Suey" נצפו מעל מיליארד פעמים באתר יוטיוב ועברו את רף המיליארד הזרמות בספוטיפיי.
השיר "Aerials" עבר את החצי מיליארד הזרמות בספוטיפיי וחצי מיליארד צפיות בקליפ ביוטיוב (נכון לאפריל 2025).
השיר "Toxicity" דורג במקום ה-14 ברשימת "40 שירי המטאל הטובים ביותר" של ערוץ המוזיקה VH1.
"Toxic" (בעברית: "רעיל") הוא שיר פופ-דאנס מתוך אלבומה הרביעי של הזמרת האמריקאית בריטני ספירס, In the Zone, שנכתב על ידי בלודשי ואוונט, קתי דניס והנריק ג'ונבק.
השיר יצא כסינגל השני מתוך האלבום בתחילת שנת 2004. השיר נכתב במקור עבור ג'נט ג'קסון, אחר כך הוצע לקיילי מינוג עבור אלבומה Body Language, אך זו דחתה את ההצעה.
הסינגל דוגם את השיר "Tere Mere Beech Mein" שנכלל בסרט "בוליוודי" בשנת 1981. מילות השיר הן מטפורה למערכת יחסים רעילה אך ממכרת, כמו סם.
"Toxic" נהנה מהצלחה בינלאומית, ונכנס לראשי מצעדי הפזמונים במדינות רבות והפך לשיר מפורסם ומוכר ביותר, לאחת ההצלחות הגדולות בקריירה של ספירס.
בשנת 2005 זכה השיר בפרס גראמי בקטגוריה "שיר הדאנס הטוב ביותר", הגראמי הראשון והיחיד של ספירס.
השיר לווה בווידאו קליפ חושפני ופרובוקטיבי, והוא בין הווידאו קליפים היקרים ביותר בכל הזמנים עם עלות משוערת של כמיליון דולר.
בשנת 2010, נבחר על ידי MTV לשיר הפופ הסקסי והמצליח של העשור.
השיר הפך לאחד מהלהיטים הגדולים ביותר של ספירס בארצות הברית מאז "...Baby One More Time", והיה לסינגל הראשון אשר הצליח לחדור אל עשרת הגדולים במצעד הבילבורד, מאז הסינגל "Oops!...
"Toxic" הגיע לפסגת מצעד הבילבורד האמריקאי ושהה שם 4 שבועות אחר כך הגיע למקום התשיעי במצעד הבילבורד.
במצעד ההורדות של תוכנת iTunes נכנס השיר למקום הראשון, והגיע למקום הרביעי במצעד ההורדות החוקיות של שנת 2004. במצעד סיכום שנת 2004 הסינגל נכנס למקום ה-48. הסינגל היה גם להצלחה גדולה בבריטניה כשמכר 105,000 עותקים בשבוע הראשון ליציאה.
הסינגל התמקם בראש המצעד הבריטי.
"Toxic" מכר 268,000 עותקים בבריטניה והפך לסינגל התשיעי הנמכר ביותר בשנת 2004. בארצות הברית הסינגל קיבל מיליון הורדות וקיבל מעמד פלטינה.
הסינגל מכר בכל העולם מעל ל-7,000,000 עותקים.
בשנת 2005 הוציאה הלהקה לוקאל H גרסת כיסוי לשיר.
גם הזמרת הישראלית יעל נעים הקליטה גרסה לשיר, עבור אלבומה משנת 2008.
באוקטובר 2024, קיילי מינוג חשפה שהיא כמעט הקליטה את השיר, אך בסופו של דבר ויתרה על כך.
היא סיפרה שהשיר היה מיועד אליה אך היא הייתה סקפטית לגבי שיר בשם "Toxic", ולאחר מכן הבינה שהשיר היה מיועד לספירס.
ארגוןרשימהמיקוםמקורבילבורד500 שירי הפופ הטובים ביותר בכל הזמנים53
הקליפ לשיר בוים על ידי ג'וזף קאהן, וצולם בלוס אנג'לס, קליפורניה, בדצמבר 2003, והרעיון היה קליפ "עתידני".
בקליפ הושקע כ-מיליון דולר אמריקאי והוא נחשב לאחד מהווידאו קליפים היקרים ביותר בכל הזמנים.
הקליפ הציג את ספירס כדיילת, אשר מקבלת שיחת טלפון.
אחריה, נראית ספירס מתנשקת בשירותי המטוס עם גבר.
בנשיקה, מורידה ספירס את מסכת פניו וחושפת אדם שמגולם על ידי הדוגמן מאט פלקר.
ספירס גונבת לו את המעיל ואת המפתחות.
לאחר מכן, נראית ספירס בפריז, לבושה בחליפה שחורה ועם שיער אדום.
בסצנה הבאה, ספירס נוסעת לעבר מפעל "Toxic Industries", לשם היא נכנסת בעזרת המפתח הגנוב וגונבת מבחנה, כנראה רעילה.
לאחר שהיא יוצאת מהבניין, נכנסת ספירס לדירתו של בן זוגה לשעבר אשר שוחק על ידי השחקן מרטין הנדרסון, הפעם עם שיער שחור.
היא מתחילה לנשקו והורגת אותו בעזרת הנשיקה הרעילה.
לאחר שהיא מוודאת שהוא מת, קופצת ספירס מן הבניין.
לאחר שהיא קופצת, היא מופיעה פתאום במטוס.
סצנות נוספות מתוך הקליפ מראות את ספירס עם חליפת יהלומים שמכסים את איברי המין שלה ואת שדייה.
הקליפ קיבל מספר מועמדויות בטקסי פרסים כמו טקס פרסי הווידאו של ערוץ MTV, אך לא זכה.
(בקטגוריית "הקליפ הנשי הטוב ביותר") נכון לאפריל 2021 הווידאו קליפ לשיר עומד על כ-514,000,000 צפיות באתר הvevo הרשמי שלה.
הקליפ הועלה גם ליוטיוב ב-25 באוקטובר 2009, ונכון ל-2025, הוא צבר 712 מיליון צפיות.
הטיפול המודיעיני כנגד מסלול החשאיות הפיננסית הוא השם הרשמי לארגון הצרפתי למאבק בהלבנות הון, שהוא למעשה היחידה הצרפתית למודיעין פיננסי.
זוהי סוכנות ביון שעוסקת באיסוף מידע כלכלי.
הארגון הוקם ב-1990 כחלק מן המינהל הראשי למיסים ומכס (Direction générale des douanes et droits indirects), של משרד האוצר הצרפתי והוא משתף פעולה עם סוכנות של DGSE שנאבקת במימון טרור וגופים מקבילים כמו FINTRAC הקנדי.
Touch the Sky הוא סינגל של אמן ההיפ הופ האמריקאי קניה וסט, ששוחרר מאלבום הסטודיו הרביעי שלו, Late Registration.
השיר שיצא בתחילת שנת 2006 והופק על ידי Just Blaze, הוא אחד השירים היחידים שקניה לא הפיק או היה מעורב בו בעצמו.
בלייז השתמש בסימפול איטי של השיר "Move On Up" של קרטיס מייפילד.
השיר היה השיר הראשון שבו לופה פיאסקו הושמע ברדיו.
הקליפ הופק בסגנון סרטי שנות השבעים, ומשתתפים בו פמלה אנדרסון, ניה לונג וטרייסי איליס רוס.
Toxicity (בתרגום חופשי: רעילות) הוא סינגל שבוצע על ידי להקת ההאבי מטאל האמריקאית סיסטם אוף אה דאון, שיצא בשנת 2002. הסינגל נכלל באלבום הנושא את אותו השם.
למרות שמעולם השיר לא הגיע להצלחה המסחרית של הסינגלים "Chop Suey!" ,"Aerials", נשאר השיר אחד מהשירים הפופולריים ביותר של מעריצי הלהקה.
השיר ידוע בשירה האגרסיבית ובקצב תופים הבולט שבו.
השיר דורג במקום ה-14 מתוך 40 השירים הגדולים בסגנון המטאל בכל הזמנים.
השיר ניתן להורדה עבור משחק המוזיקה וידאו בשם רוק בנד, והוא נכלל במשחק גיטר הירו בקטגוריה גיטר הירו:מטאליקה.
השיר הגיע למקום השלישי במצעד השירים האלטרניביים בארצות הברית.
הקליפ נוהל על ידי מרקוס סיאגה ושאבו אודאג'יאן.
בתחילת הקליפ מופיעה שדרת הכוכבים בהוליווד, לוס אנג'לס.
רוב הקליפ מתמקד בנגני הלהקה שמבצעים את השיר, כאשר על גופות הנגנים מוקרנות תמונות של חסרי בית ברחובות.
דארון מאלכיאן לובש בקליפ חולצה של הלוס אנג'לס קינגס ששם משפחתו כתוב עליה מאחורה ומתחתיו המספר 13.
כמן כן, השיר זכה במקום ה-53 ב-Y2KROQ ב-200 שירים הטובים ביותר של המאה.
Towards the Sun (בעברית: לקראת השמש) הוא שיר של הזמרת הברבדית ריהאנה מתוך הפסקול Home, של הסרט בית.
הוא נכתב על ידי טיאגו קרוואלהו, גארי גואו וריהאנה, ויצא ב-24 בפברואר 2015 כסינגל המוביל של הפסקול.
השיר הוא בלדת פופ עם השפעות מז'אנר ה-R&B וכולל בתוכו תוכן ומילים חיוביות ואופטימיות.
ההרכב של השיר הושווה ליצירות של הלהקה הבריטית קולדפליי ושיתוף הפעולה שלהם עם ריהאנה בשיר "Princess of China" מ-2012.
ביוני 2012, נודע כי ריהאנה תככב בתפקיד ראשי בסרט "בית", לצד השחקן האמריקאי ג'ים פרסונס.
בספטמבר 2012, פוקס המאה ה-20 ואולפני ההנפשה של דרימוורקס הודיעו כי הסרט ייצא לאקרנים ב-27 במרץ 2015. ב-2014, דיווח מגזין וראייטי כי בנוסף לדיבוב, יצרה ריהאנה אלבום קונספט לסרט שייצא ב-17 במרץ 2015. מאוחר יותר התברר כי הפסקול של הסרט יכלול גם שירים של הזמרות צ'רלי XCX, ג'ניפר לופז וקייזה.
Tour of the Mongoose (ידוע גם בשם: El Tour de la Mangosta במדינות ההיספניות) הוא סיבוב ההופעות השלישי של הזמרת הקולומביאנית שאקירה.
סיבוב הופעות זה נועד לקדם את אלבומה הראשון בשפה האנגלית "Laundry Service".
גם סיבוב ההופעות הזה היה גלובאלי וכלל מספר רב של הופעות בצפון אמריקה ואירופה וגם הופעות בדרום אמריקה.
סיבוב ההופעות זכה להצלחה מסחרית כאשר גרף 72 מיליון דולר מ-60 יעדים בלבד.
שאקירה הודיעה על סיבוב ההופעות בספטמבר 2002. סיבוב ההופעות הגיע זמן קצר לאחר הצלחת אלבום הבכורה שלה באנגלית עליו הודיעה במסיבת עיתונאים.
המופע עורר מחלוקת בעקבות מסרים אנטי מלחמתיים אשר הוצגו באחד מקטעי המעבר לפני השיר "Octavo Día" המציג קטע מלחמה ולאחר מכן מציג את גרים ריפר כבובה.
שאקירה הגיבה על הסרטון ואמרה:
ה-DVD של סיבוב ההופעות צולם ברוטרדם, הולנד ב-22 באפריל 2003 ולאחר מכן יצא לאור כדיסק מיוחד אשר כלל ביצועים ל-10 שירים מתוך ההופעה, בהם השירים: "Poem to a Horse" ו-"Whenever, Wherever" וסרט דוקומנטרי המציג את ההופעה מאחורי הקלעים, את תהליך כתיבת השירים ואת הרעיונות שלה לאחריות החברתית.
Tour Anfibio הוא סיבוב ההופעות השני של הזמרת הקולומביאנית שאקירה, אשר נועד לקדם את אלבומה הרביעי, ?Dónde Están los Ladrones.
סיבוב ההופעות החל ב-21 במרץ 2000, בפרו והסתיים ב-12 במאי 2000 בארגנטינה.
תרגום שמו של סיבוב ההופעות הוא "דו-חי", וזה שמו מכיוון שעל פי שאקירה סיבוב ההופעות הוא: גלובלי, מסתגל בקלות ומוכן לעבור מטמורפוזה.
סיבוב ההופעות היה בחסותה של חברת האלקטרוניקה נוקיה, בחלקו הדרום אמריקאי.
סיבוב ההופעות כלל בעיקר שירים מאלבומה השלישי, Pies Descalzos והרביעי, .
הביקורות על המופע היו ברובן פושרות בשל עיכובם רבים, זמן המופע שהיה קצר מדי והאשמות על שימוש בפלייבק, בדומה למה שהיה בסיבוב ההופעות הקודם שלה, "Tour Pies Descalzos".
למרות הביקורות המעורבות, נמכרו כל הכרטיסים במהרה, ואף התווספו לסיבוב תאריכים נוספים.
את ההופעות שקיימה שאקירה בבואנוס איירס ובמקסיקו, צילמו ושידרו בטלוויזיה המקומית, בחסות רשות השידור של אותו מקום.
עם כל אחד מתוך חמשת השירים "Ojos Así" ,"Si Te Vas" ,"No Creo" ,"Estoy Aquí", ו-"Ciega, Sordomuda", הופיעה שאקירה 12 פעמים במהלך כל הסיבוב.
במרבית המופעים שנערכו בסיבוב ההופעות "¿Dónde Estás Corazón?"
במופעים שנערכו בארצות הברית "¿Dónde Estás Corazón?"
במופעים שנערכו בארגנטינה "¿Dónde Estás Corazón?"
Tour Pies Descalzos הוא סיבוב ההופעות הראשון של הזמרת הקולומביאנית שאקירה, אשר נתמך על גבי אלבומה הראשון Magia, השני Peligro, והשלישי, Pies Descalzos.
tr היא פקודה במערכות ההפעלה יוניקס, המחליפה או מסירה תווים ספציפיים במערך הקלט שלה.
הפקודה מתרגמת קלט סטנדרטי לפלט הסטנדרטי בעזרת מילון תווים שהוגדר מראש.
אל המערכת מוזנים שתי קבוצות תווים, התווים בחלק הראשון של הפקודה יוחלפו בתווים מחלקה השני לפי סדר.
השימוש הסטנדרטי בפקודת tr, הוא כדלקמן:
תרגום מטווח של תווים, יתבצע כדלקמן:
תפריט העזרה של פקודת tr:
רוב הגרסאות של tr, פועלות על תווים של בתים בודדים ואינן תואמות לייצוג טקסט Unicode.
"Tourner dans le vide" (בעברית: "להסתובב אל הריק") הוא הסינגל השני של הזמרת-יוצרת הצרפתייה אינדילה מתוך אלבומה הראשון, Mini World.
הוא יצא לאור ב-10 בפברואר 2014, דרך ערוץ ה-Vevo שלה.
באותו יום העלתה אינדילה לערוץ שלה את קליפ המילים שלו, ונכון ל-19 בינואר 2023 צבר הקליפ למעלה מ-67 מיליון צפיות.
השיר זכה להצלחה בצרפת ובוולוניה.
בצרפת הגיע בשיאו למקום השלושה-עשר, ובוולוניה למקום האחד-עשר.
המבקרים שיבחו את הכתיבה, ההפקה ודרך יציאת השיר.
את השיר כתבה אינדילה ביחד עם סקלפוביץ', שגם הפיק את האלבום ומיטב השירים ממנו.
השיר זכה לגרסאות כיסוי רבות, ולרמיקסים רבים.
נכון לשנת 2022 השיר מזוהה עם ידוען הרשת אנדרו טייט.
תחילה, הוציאה אינדילה קליפ מילים לסינגל.
הקליפ זכה להצלחה עולמית וביומו הראשון ביוטיוב צבר קרוב למיליון צפיות.
כעבור חודש הוציאה את הווידאו קליפ המלא שזכה גם הוא להצלחה עולמית.
בתחילת קליפ ניתן לראותה מותירה מאחוריה מזוודה ונכנסת למבנה כשבכניסה עומד שומר עם מסכה ונציאנית.
היא מוסרת לשומר את הג'קט שלה והוא משליך אותו ללהבות במשואה הדולקת בסמוך.
הג'קט, המזוודה והשמלה הלבנה מזכירים את הקליפ של "Dernière danse", במהלכו אינדילה נודדת עם מזוודה כשהיא לובשת שמלה לבנה דומה ואת אותו ג'קט ג'ינס.
לאחר מכן אינדילה נכנסת למבנה ובתוכו נערך נשף.
אינדילה נכנסת לבושה בשמלה לבנה חגיגית, בעוד השאר לובשים בגדים מהודרים גם כן, אך שחורים.
אינדילה ניגשת לתמונה ובה מוצג גבר עסוק בפיסול.
גבר אחר בבגדים מפוארים ניגש אליה ומושיט לה את ידו אך היא דוחה אותו, ניגשת לתמונה ועונדת טבעת שמכין לה הגבר שבתמונה.
הגבר אותו דחתה דקות ספורות לפני כן שולף סכין ובעוד שאר באי הנשף מרסנים את אינדילה הזועקת בייאוש, הגבר דוקר את התמונה.
אהובה של אינדילה מתפוגג מהתמונה.
שאר באי הנשף מרוצים מכך ומקיפים את אינדילה הכורעת על הרצפה.
לאחר מכן אינדילה מסתובבת לבדה באולם ריק, בעודה שרה את הפזמון של השיר – מסתובבת אל הריק.